మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
స్టేడియం వద్ద కొట్టుకున్న పాక్, అఫ్గాన్ ఫ్యాన్స్
లీడ్స్ స్టేడియం లోపల పాకిస్థాన్, అఫ్గానిస్థాన్ మధ్య వరల్డ్‌కప్ మ్యాచ్ జరుగుతుండగా.. వెలుపల ఈ రెండు జట్ల అభిమానుల మధ్య పెద్ద ఎత్తున గొడవ జరిగింది. చొక్కాలు చింపుకుని మరీ అభిమానులు కొట్టుకున్నారు.
Samayam Telugu | Updated:
Jun 29, 2019, 08:40PM IST
హైలైట్స్
పాకిస్థాన్, అఫ్గానిస్థాన్ మధ్య లీడ్స్ వేదికగా ఈరోజు మ్యాచ్
స్టేడియం వెలుపల గొడపడిన ఇరు జట్ల అభిమానులు
ఇప్పటికే సెమీస్ రేసు నుంచి నిష్క్రమించిన అఫ్గానిస్థాన్
పాక్ సెమీస్ రేసులో నిలవాలంటే ఈ మ్యాచ్‌లో గెలవాలి
ఇంగ్లాండ్ వేదికగా జరుగుతున్న వన్డే ప్రపంచకప్‌ రసవత్తరంగా జరుగుతోంది. టోర్నీలో ఇప్పటికే సగం మ్యాచ్‌లు ముగియగా.. సెమీస్ రేసుపై ఉత్కంఠ కొనసాగుతోంది. ఈ నేపథ్యంలో.. అన్ని జట్లూ ప్రతి మ్యాచ్‌నీ సీరియస్‌గా తీసుకుని పోటీపడుతున్నాయి. మరోవైపు అభిమానులు కూడా తమ అభిమాన జట్టుకి స్టేడియంలో మద్దతు తెలుపుతూ ఉత్సాహం నింపుతున్నారు. ఈ క్రమంలో ఇప్పటి వరకూ తాజా వరల్డ్‌కప్‌లో ఎలాంటి అవాంఛనీయ ఘటనలు చోటు చేసుకోలేదు. చివరికి భారత్ , పాకిస్థాన్ మధ్య ఉద్వేగభరితంగా మ్యాచ్ జరిగినా.. స్టేడియంలో చిన్న గొడవ కూడా జరగలేదు. కానీ.. శనివారం లీడ్స్ స్టేడియం వేదికగా పాకిస్థాన్, అఫ్గానిస్థాన్ మధ్య మ్యాచ్ జరగగా.. ఈ రెండు జట్ల అభిమానుల మధ్య స్టేడియం వెలుపల పెద్ద ఎత్తున గొడవ జరిగింది.
A few idiots trying to ruin the day at Headingley #PAKvAFG #CWC19 https://t.co/YehqsQOipv
&mdash; Saj Sadiq (@Saj_PakPassion) 1561810840000
టోర్నీలో 8వ మ్యాచ్ ఆడుతున్న అఫ్గానిస్థాన్ జట్టు అన్ని మ్యాచ్‌ల్లోనూ ఓడి సెమీస్ రేసు నుంచి ఇప్పటికే నిష్క్రమించింది. మరోవైపు 8వ మ్యాచ్ ఆడుతున్న పాకిస్థాన్ టీమ్.. మూడింట్లో గెలుపొంది సెమీస్ రేసులో కొనసాగుతోంది. దీంతో.. ఈ మ్యాచ్‌లో గెలవడం పాక్‌కి కీలకంకాగా.. అఫ్గానిస్థాన్ టీమ్‌ కనీస పోటీనైనా ఇవ్వాలని ఆశించింది. దీంతో.. మ్యాచ్‌ని చూసేందుకు పెద్ద ఎత్తున అభిమానులు స్టేడియానికి వెళ్తుండగా.. గొడవ మొదలైంది. దీంతో.. వేగంగా స్పందించిన భద్రతా సిబ్బంది పరిస్థితిని అదుపులోకి తెచ్చి.. కొంత మందిని అరెస్టు చేసినట్లు తెలుస్తోంది.